CELEX: 62016CN0386
Language: et
Date: 2016-07-12 00:00:00
Title: Kohtuasi C-386/16: Eelotsusetaotlus, mille on esitanud Lietuvos vyriausiasis administracinis teismas (Leedu) 12. juulil 2016 – UAB Toridas versus Valstybinė mokesčių inspekcija prie Lietuvos Respublikos finansų ministerijos ja Kauno apskrities valstybinė mokesčių inspekcija

19.9.2016   
            
            
               ET
            
            
               Euroopa Liidu Teataja
            
            
               C 343/34
            
         Eelotsusetaotlus, mille on esitanud Lietuvos vyriausiasis administracinis teismas (Leedu) 12. juulil 2016 – UAB Toridas versus Valstybinė mokesčių inspekcija prie Lietuvos Respublikos finansų ministerijos ja Kauno apskrities valstybinė mokesčių inspekcija
   (Kohtuasi C-386/16)
   (2016/C 343/47)
   Kohtumenetluse keel: leedu
   
      Eelotsusetaotluse esitanud kohus
   
   Lietuvos vyriausiasis administracinis teismas
   
      Põhikohtuasja pooled
   
   
      Appellant: UAB Toridas
   
      Teised menetlusosalised: Valstybinė mokesčių inspekcija prie Lietuvos Respublikos finansų ministerijos, Kauno apskrities valstybinė mokesčių inspekcija
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artikli 138 lõiget 1, artikli 140 punkti a ja/või artiklit 141 tuleb muu hulgas koostoimes sama direktiivi artiklitega 33 ja 40 tõlgendada nii, et sellises olukorras nagu (põhikohtuasjas) vaidluse all, peab esimeses liikmesriigis asuva maksukohustuslase tehtav kaubatarne olema nimetatud sätete kohaselt maksust vabastatud, kui ostja (s.o isik, kes on teadaolevalt teises liikmesriigis maksukohustuslane) väljendab enne selle tarnetehingu sõlmimist kavatsust müüa need kaubad kohe, enne nende esimesest liikmesriigist väljavedamist, maksukohustuslasele, kes asub kolmandas liikmesriigis ja kelle jaoks need kaubad ka kolmandasse liikmesriiki veetakse (lähetatakse)?
            
         
               2.
            
            
               Kas vastust esimesele küsimusele muudab see, kui osa nendest kaupadest töödeldi teadaolevalt teises liikmesriigis asuva (maksustatava) maksukohustuslase korraldusel enne nende vedamist kolmandasse liikmesriiki?
            
         
      (1)  ELT 2006 L 347, lk 1.